ঋত (প্রাকৃতিক নিয়ম)
ঋত (সংস্কৃত: ऋत), বৈদিক ধর্মে, প্রাকৃতিক নিয়মের নীতি যা মহাবিশ্ব এবং এর অভ্যন্তরীন ক্রিয়াকলাপকে নিয়ন্ত্রণ ও সমন্বয় করে। বৈদিক স্তোত্রে, ঋত-কে প্রাকৃতিক, নৈতিক এবং যজ্ঞের চূড়ান্ত আদেশ হিসেবে বর্ণনা করা হয়েছে। ধারণাগতভাবে, এটিকে সমুন্নত রাখার জন্য ভাবা আদেশ ও অধ্যাদেশের সাথে ঘনিষ্ঠভাবে জড়িত, যাকে সম্মিলিতভাবে ধর্ম হিসাবে উল্লেখ করা হয়, এবং সেই অধ্যাদেশগুলির সাথে সম্পর্কিত ব্যক্তির কার্যকলাপ, যাকে কর্ম বলে উল্লেখ করা হয় – এগুলো পরবর্তীকালে হিন্দুধর্মে প্রাকৃতিক, ধর্মীয় ও নৈতিক শৃঙ্খলাকে নির্দেশ করে ঋতকে গুরুত্ব দেয়। সংস্কৃত পণ্ডিত মরিস ব্লুমফিল্ড ঋতকে ঋগ্বেদের সবচেয়ে গুরুত্বপূর্ণ ধর্মীয় ধারণাগুলির মধ্যে একটি হিসেবে উল্লেখ করে বলেন যে, "ধর্মীয় ধারণার ইতিহাসের দৃষ্টিকোণ থেকে আমরা, আসলে আমাদের অবশ্যই হিন্দুধর্মের ইতিহাস অন্তত এই ধারণার ইতিহাস দিয়ে শুরু করতে হবে"।